Source: https://www.euload.com/legis/legis.354.php
Timestamp: 2018-10-17 14:52:39+00:00
Document Index: 30072261

Matched Legal Cases: ['articolul 3', 'articolul 5', 'articolul 5', 'articolul 5', 'articolul 6', 'Articolul 10', 'articolul 13', 'articolul 15', 'articolul 17', 'articolul 20', 'articolul 20']

LEGE Nr. 224 din 5 iunie 2009 privind aprobarea Ordonan�ei Guvernului nr. 23/2008 pentru modificarea �i completarea Legii nr. 202/1998 privind organizarea Monitorului Oficial al Rom�niei
LEGE Nr. 224 din 5 iunie 2009 privind aprobarea Ordonanţei Guvernului nr. 23/2008 pentru modificarea şi completarea Legii nr. 202/1998 privind organizarea Monitorului Oficial al României
PUBLICATĂ îN: MONITORUL OFICIAL NR. 389 din 9 iunie 2009
Se aprobă Ordonanţa Guvernului nr. 23 din 27 august 2008 pentru modificarea şi completarea Legii nr. 202/1998 privind organizarea Monitorului Oficial al României, adoptată în temeiul art. 1 pct. V.5 din Legea nr. 142/2008 privind abilitarea Guvernului de a emite ordonanţe şi publicată în Monitorul Oficial al României, Partea I, nr. 626 din 28 august 2008, cu următoarele modificări şi completări:
"- La articolul 3 se introduce un nou alineat, alineatul 2, cu următorul cuprins:
<<Imaginea şi formatul, consacrate, ale publicaţiei "Monitorul Oficial al României" cuprinse în anexa la prezenta lege sunt protejate de lege.>>
- La articolul 5, după litera B se introduce o nouă literă, litera B^1, cu următorul cuprins:
<<B^1. actele birourilor permanente ale Camerei Deputaţilor şi Senatului, potrivit legii;>>.
- La articolul 5, după litera E se introduce o nouă literă, litera E^1, cu următorul cuprins:
<<E^1. deciziile primului-ministru, potrivit legii;>>."
2. La articolul I punctul 1, litera H^1 a articolului 5 se modifică şi va avea următorul cuprins:
3. La articolul I, după punctul 1 se introduce un nou punct, punctul 1^1, cu următorul cuprins:
"1^1. La articolul 5, litera I se modifică şi va avea următorul cuprins:
<<I. deciziile pronunţate de Secţiile Unite ale înaltei Curţi de Casaţie şi Justiţie, ca urmare a soluţionării recursurilor în interesul legii;>>."
4. La articolul I punctul 2, litera I^1 se modifică şi va avea următorul cuprins:
"I^1. deciziile şi hotărârile Curţii Europene a Drepturilor Omului, pronunţate în cazurile în care statul român are calitatea de pârât;".
5. La articolul I, după punctul 2 se introduce un nou punct, punctul 2^1, cu următorul cuprins:
"2^1. La articolul 6, după litera D se introduc două noi litere, literele D^1 şi D^2, cu următorul cuprins:
<<D^1. întrebări adresate de deputaţi, respectiv de senatori Guvernului, miniştrilor sau altor conducători ai organelor administraţiei publice la care nu s-a răspuns;
D^2. alte acte prevăzute de lege.>>"
6. La articolul I, după punctul 3 se introduc două noi puncte, punctele 3^1 şi 3^2, cu următorul cuprins:
"3^1. Articolul 10 se modifică şi va avea următorul cuprins:
Actele care se publică în Monitorul Oficial al României, Partea I şi Partea a II-a, se înaintează secretarului general al Camerei Deputaţilor pe suport hârtie, în copie certificată sub semnătura conducătorului sau a locţiitorului, şi pot fi transmise şi prin e-mail, în fişier electronic certificat prin semnătură electronică de către emitenţi.>>
3^2. La articolul 13 alineatul 2, teza a 2-a se modifică şi va avea următorul cuprins:
<<Republicarea se face potrivit legii.>>"
7. La articolul I punctul 4, articolul 15^2 se modifică şi va avea următorul cuprins:
Regia Autonomă <<Monitorul Oficial>> realizează un produs electronic conţinând actele publicate, care poate fi accesat gratuit pe internet şi este disponibil, în varianta pentru citire, timp de 10 zile de la publicarea respectivelor acte. Sumarele monitoarelor oficiale sunt accesibile permanent."
8. La articolul I punctul 6, articolul 17 se modifică şi va avea următorul cuprins:
Cheltuielile determinate de publicarea actelor în Monitorul Oficial al României, părţile I, III - VII, şi a celor prevăzute la art. 6 lit. D se suportă de către emitenţi, pe baza tarifelor aprobate anual prin hotărâre a Biroului permanent al Camerei Deputaţilor, la propunerea Regiei Autonome <<Monitorul Oficial>>. Hotărârea Biroului permanent al Camerei Deputaţilor se publică în Monitorul Oficial al României, Partea I.
Fac excepţie de la prevederile alin. 1 actele a căror publicare este prevăzută de Constituţie, deciziile primului-ministru şi actele care se publică în Monitorul Oficial al României, Partea a II-a, ale căror cheltuieli aferente publicării se suportă de Regia Autonomă <<Monitorul Oficial>> din bugetul propriu."
9. La articolul I, după punctul 8 se introduce un nou punct, punctul 8^1, cu următorul cuprins:
"8^1. După articolul 20 se introduce un nou articol, articolul 20^1, cu următorul cuprins:
<<ART. 20^1
Prevederile legale privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii se aplică Regiei Autonome "Monitorul Oficial", cu excepţia achiziţiilor de materii prime, materiale şi servicii destinate în exclusivitate operaţiunilor contractuale, altele decât cele necesare pentru realizarea obiectului principal de activitate, care serveşte interesului public.>>"
10. După articolul V se introduce anexa care face parte integrantă din prezenta lege.
(Anexă la Legea nr. 202/1998)
Anul ... - Nr. ... PARTEA ... (I - VII) .... .... .... ....
(anul) (numărul) .......................... (ziua), (data) (luna) (anul)
(titlul actelor publicate)